Lars Erik Mozelli

Lars Erik Mozelli (28. november 1828 Kuopio – 23. veebruar/7. märts 1886 Tallinn) oli Soome ja Eesti vaimulik.

Ta õppis Kuopio triviaalkoolis ja gümnaasiumis. Aastatel 1848–1854 õppis ta (immatrikuleeriti 22. juunil 1848) Helsingi ÜlikoolisMozelli, Lars Erik (1828-1896), akatemiasampo.fi. Ordineeriti 5. detsembril 1854 Kuopios õpetajaks.

Ta oli pärast ordineerimist Pielavesi koguduse (Põhja-Savo maakonnas) adjunktõpetaja, hiljem Liperi ja Rääkkylä koguduse (mõlemad Põhja-Karjala maakonnas) adjunktõpetaja. Aastatel 1859–1886 oli ta (introdutseerit 9. oktoobril/21. oktoobril 1859) Tallinna Soome-Rootsi Mihkli koguduse ülempastor (pastor primarius). Aastatel 1866–1870 oli ta ka Ruhnu Püha Magdaleena koguduse vikaar. Aastatel 1869–1884 oli ta ka Tallinna linnakonsistooriumi assessorYlioppilasmatrikkeli 16671 (Lars Erik Mozelli).

Ta oli aastast 1860 Eesti Piibliseltsi komitee liige. Ta kirjutas eestikeelse Piibli tõlkimise ajaloost, saksakeelne uurimus ilmus aastal 1862 Piibliseltsi toimetistes. Aastal 1873 otsustas Stockholmi Evangeelne Isamaaline Sihtasutus (Evangeliska Fosterlandsstiftelsen) tema soovitusel saata mõned misjonärid-kooliõpetajad Eestimaa rootslaste aladele. Selle tulemusena avati Paslepas ka rootslastele koolmeistrite seminar  (Paslepa seminar)Liivi Aarma Põhja-Eesti vaimulike lühielulood 1525-1885 Tallinn 2007Die evangelischen Prediger Livlands bis 1918. Böhlau Verlag Köln, Wien 1977.

 Tunnustus 
1877 Kullatud rinnarist

 Viited 

Kategooria:Tallinna Rootsi-Mihkli koguduse vaimulikud
Kategooria:Tallinna konsistooriumi vaimulikud assessorid
Kategooria:Ruhnu Püha Magdaleena koguduse vaimulikud
Kategooria:Soome luteriusu vaimulikud
Kategooria:Sündinud 1828
Kategooria:Surnud 1886